*ΚΥΡΙΟΤΕΡΕΣ ΜΟΡΦΕΣ ΕΡΩΤΗΣΕΩΝ*

*Α. ΕΡΩΤΗΣΕΙΣ ΑΝΟΙΚΤΟΥ ΤΥΠΟΥ*

* *Ερωτήσεις ελεύθερης ανάπτυξης* : πρόκειται για τις γνωστές ερωτήσεις που χρησιμο­ποιούνται στο παραδοσιακό σύστημα εξε­τάσεων. Με αυτές τις ερωτήσεις προτείνε­ται ένα ορισμένο θέμα προς ανάπτυξη στους εξεταζόμενους, γύρω από το οποίο αυτοί οφείλουν να εκθέσουν τις γνώσεις τους ή τις απόψεις τους. Η έκταση της ανάπτυξης των απαντήσεων είναι ελεύθερη.

ΕΚΤΙΜΗΣΗ : *Πλεονεκτήματα*

* Επιτρέπεται στον ερωτώμενο να αναπτύξει ελεύθερα τις ιδέες του
* Παρέχεται στον εξεταστή η δυνατότητα αξιο­λόγησης της συνθετικής ικανότητας του εξεταζόμενου, της ανάπτυξης πρωτότυπων ιδεών, την ικανότητα φαντασίας του και άλλες γνωστικές δεξιότητες

ΕΚΤΙΜΗΣΗ : *Μειονεκτήματα*

* Αδυναμία αντικειμενικής αξιολόγησης
* Δαπάνη χρόνου τόσο κατά την εξέταση όσο και κατά τη διόρθωση
* Περιορισμένη δυνατότητα ελέγχου ολόκλη­ρης της ύλης με συνέπεια τη μειωμένη εγκυρότητα του εξεταστικού αποτελέσματος
* Υποβάθμιση των ατόμων που υστερούν στη γλωσσική έκφραση

ΠΟΥ ΚΑΙ ΠΟΤΕ ΧΡΗΣΙΜΟΠΟΙΟΥΝΤΑΙ :

* Όταν η ομάδα των εξεταζόμενων είναι πολύ μικρή
* Όταν επιδιώκεται η ενθάρρυνση και ανά­πτυξη των λεκτικών ικανοτήτων στο μα­θητή
* Όταν επιζητείται η εξακρίβωση των από­ψεων ή στάσεων των μαθητών απέναντι ορισμένων αξιών, καταστάσεων, προσώπων ή πραγμάτων και όχι η διακρίβωση γνώ­σεων μόνο
* Όταν ο εκπαιδευτικός αντιλαμβάνεται ότι εί­ναι καλύτερος εξεταστής απαντήσεων σε ελεύθερες ερωτήσεις παρά κατασκευαστής ερωτήσεων αντικειμενικού τύπου
* Όταν δεν υπάρχει διαθέσιμος χρόνος για την προετοιμασία ενός αντικειμενικού test επι­δόσεων
* Όταν επιδιώκεται να γίνει συνδυασμός των μεθόδων αξιολόγησης για μία σφαιρικότερη και περισσότερο αντικειμενική αξιολόγηση των ικανοτήτων των μαθητών
  + *Ερωτήσεις σύντομης απάντησης* : ο εξε­ταζόμενος καλείται να δώσει απάντηση πε­ριορισμένης έκτασης. Ο περιορισμός αυτός είναι συνήθως συνέπεια της φύσης του θέμα­τος. Σε άλλες περιπτώσεις ο εξεταστής ζητά από τον εξεταζόμενο να αναπτύξει σύντομα ένα ορισμένο θέμα αναφέροντας μόνο τα κύ­ρια σημεία του. Συχνά μάλιστα προσδιορίζει και το ανώτατο επιθυμητό όριο έκτασης της απάντησης

ΕΚΤΙΜΗΣΗ : *Μειονεκτήματα*

* Οι ερωτήσεις αυτού του είδους θεωρούνται δύσκολες
* Απαιτούν αυξημένη κριτική ικανότητα από μέρους των εξεταζομένων, οι οποίοι υποχρε­ούνται να αντιδιαστείλουν το ουσιώδες από το επουσιώδες
* Αρκετά συχνά δεν υπάρχει πλήρης ταυτό­τητα μεταξύ των διάφορων εξεταστών, πράγμα που αυξάνει την υποκειμενικότητα της βαθμολογίας
* Δημιουργείται για τον εξεταζόμενο ο κίνδυ­νος να μην αναφέρει πράγματα, τα οποία γνώριζε, αλλά τα θεώρησε ασήμαντα, ενώ ο εξεταστής τα θεωρεί απαραίτητα

ΕΚΤΙΜΗΣΗ : *Πλεονεκτήματα*

Οι ερωτήσεις που ζητούν την αναφορά ενός συγκεκριμένου πράγματος ή γεγονότος εξασφαλίζουν μεγάλη αντικειμενικότητα στην αξιολόγησή τους και θεωρούνται, από την άποψη αυτή, ως ο καλύτερος τύπος ανοικτών ερωτήσεων

ΠΟΥ ΚΑΙ ΠΟΤΕ ΧΡΗΣΙΜΟΠΟΙΟΥΝΤΑΙ :

* Όταν επιδιώκεται ο έλεγχος μεγάλης έκτα­σης εξεταστέας ύλης και δεν υπάρχει πα­ράλληλα χρόνος για την κατασκευή κλει­στού τύπου ερωτήσεων ή δεν επιθυμείται η χρήση τέτοιου τύπου ερωτήσεων
* Όταν επιζητείται μεγαλύτερη αντικει-μενικό­τητα στα βαθμολόγηση
* Όταν ο χρόνος της εξέτασης είναι περιορι­σμένος
* Όταν επιδιώκεται να εξακριβωθεί ο έλεγχος της ικανότητας των μαθητών να αντιδια­στέλλουν το ουσιώδες από το επουσιώδες

*Β. ΕΡΩΤΗΣΕΙΣ ΚΛΕΙΣΤΟΥ ΤΥΠΟΥ*

* *ερωτήσεις σύντομης απάντησης :* πρόκειται για ερωτήσεις (συνήθως σύντομες) οι οποίες αφήνουν χώρο στη συνέχεια για μία σύ­ντομη απάντηση. Το είδος αυτό δε χρησιμο­ποιείται συχνά στην εκπαιδευτική αξιολό­γηση, εκτός από τις περιπτώσεις των πρό­χειρων διαγωνισμάτων. Οι πιο γνωστές υποκατηγορίες είναι οι εξής :
  + Η μορφή της κανονικής ερώτησης
  + Η μορφή της συμπλήρωσης
  + Η μορφή της ταύτισης ή του συνειρμού

ΕΚΤΙΜΗΣΗ : χαμηλή διαγνωστική αξία των ερωτήσεων αυτού του τύπου, αλλά μεγάλη εγκυ­ρότητα, διότι μετρούν αυτό ακριβώς το οποίο προτίθενται να μετρήσουν.

Ο ΤΥΠΟΣ ΜΠΟΡΕΙ ΝΑ ΧΡΗΣΙΜΟΠΟΙΗΘΕΙ:

* Όταν η απάντηση που ζητείται από τον εξε­ταζόμενο είναι απολύτως ξεκάθαρη
* Όταν η απάντηση μπορεί να δοθεί με μία μόνο λέξη, ένα σύμβολο, έναν αριθμό κλπ.
* Όταν η ερώτηση μπορεί να τεθεί με μεγάλη σαφήνεια
* *Ερωτήσεις σωστού-λάθους :* πρόκειται για ερωτήσεις οι οποίες επιτρέπουν δύο εναλλακτικές απαντήσεις από τις οποίες η μία μόνο είναι σωστή. Οι πιο γνωστές πα­ραλλαγές είναι οι εξής :
  + Σωστού – Λάθους
  + Ορθού – Εσφαλμένου
  + Ναι – Όχι
  + Διόρθωσης

ΕΚΤΙΜΗΣΗ : ήταν πολύ δημοφιλείς κατά την περίοδο της αρχικής εξάπλωσης των tests και αυτό οφειλόταν προφανώς στην εντύπωση ότι ήταν εύκολες στην προετοιμασία τους. Αντιθέ­τως, όμως, διαπιστώνεται ότι είναι από τις πιο δύσκολες στη σύνταξη. Εκτός κι αν ο κατασκευ­αστής (π.χ. ο εκπαιδευτικός) χρησιμοποιεί σχε­δόν αυτούσιες τις φράσεις του, ώστε με ελάχι­στες αλλαγές να ετοιμάζει τις ερωτήσεις. Ωστόσο, αυτή η διαδικασία δεν έδινε το επιθυ­μητό αποτέλεσμα διότι :

* Μία πρόταση έξω από τα συμφραζόμενά της χάνει ένα σημαντικό μέρος από το νόημά της
* Προτάσεις που μπορούμε να απομονώσουμε από τα συμφραζόμενα, χωρίς να αλλοιωθεί το νόημά τους μετρούν συνήθως απλά και τετριμμένα πράγματα.

ΑΛΛΟΙ ΑΝΑΣΤΑΛΤΙΚΟΙ ΠΑΡΑΓΟΝΤΕΣ

* Απαιτούν απόλυτη διατύπωση ορθότητας ή λάθους ή οποία συχνά δεν ανταποκρίνεται στην πραγματικότητα
* Ο μαθητής οδηγείται στην τυχαία απά­ντηση, η οποία έχει ποσοστό πιθανής ορθό­τητας 50%
* *Ερωτήσεις πολλαπλής επιλογής :* αποτελούνται από το στέλεχος, δηλαδή μία εισαγωγική ερώ­τηση ή μία ημιτελή πρόταση και δύο ή περισ­σότε­ρες απαντήσεις ή προτάσεις οι οποίες συ­μπληρώνουν την πρόταση – στέλεχος. Μία από αυτές είναι σωστή, ενώ οι άλλες μολονότι είναι κατά το δυνατό αληθοφανείς, είναι πα­ραπλανητικές και λανθασμένες. Οι πιο γνω­στές παραλλαγές είναι οι εξής :
  + Επιλογή της ορθής απάντησης
  + Επιλογή της καλύτερης απάντησης

ΕΚΤΙΜΗΣΗ : πολλές φορές χρησιμοποιούνται για τον έλεγχο επιφανειακών γλωσσικών συ­νειρμών και ασήμαντων λεπτομερειών. Ένα καλά κατασκευασμένο test με ερωτήσεις πολλα­πλής επιλογής, όμως, μπορεί να προχωρήσει στην αξιολόγηση και πολύπλοκων ικανοτήτων και κατανόησης σε βάθος.

* *Ερωτήσεις αντιστοίχισης :* ο εξεταζόμενος καλείται να αντιστοιχίσει σε δεδομένα ερεθίσματα δε­δομένες απαντήσεις. Οι πιο γνωστές παραλλα­γές είναι οι εξής :
  + Απλή αντιστοίχιση
  + Ταξινομική αντιστοίχιση

ΕΚΤΙΜΗΣΗ : με τις ερωτήσεις απλής αντιστοί­χισης ελέγχουμε κυρίως την ταύτιση ονομάτων, χρο­νολογιών, δομών και γενικά συνειρμικών δε­δο­μένων, ενώ με την ταξινομική αντιστοίχιση ο εξεταζόμενος καλείται να ταξινομήσει διάφορες διαπιστώσεις. Προτιμάται συνήθως η ελλιπής αντιστοίχιση, διότι δεν επιτρέπει στον εξεταζό­μενο να καταλήξει τυχαία στη σωστή απάντηση στο τελευταίο ερέθισμα, γεγονός το οποίο επι­τρέπει η πλήρης αντιστοίχιση.

*ΣΥΝΟΛΙΚΗ ΕΚΤΙΜΗΣΗ ΓΙΑ ΤΟΥΣ*

*ΔΙΑΦΟΡΟΥΣ ΤΥΠΟΥΣ ΕΡΩΤΗΣΕΩΝ*

BD10263_ …πέρα από τα πλεονεκτήματα και τα μειονε­κτήματα των διάφορων τύπων, τα αντι­κειμενικά tests είναι εύκολα στη βαθμολόγηση αλλά δύσκολα στην κατασκευή, ενώ αντί­στροφα οι παραδοσιακές εξετάσεις (ελεύθερης ανάπτυξης) είναι δύσκολες στη βαθμολόγηση αλλά εύκολες στη χορήγηση

BD10263_ …για να μπορέσει να ανταποκριθεί ο εκπαι­δευτικός θα έπρεπε να εξασφαλιστούν τουλά­χιστον ορισμένες προϋποθέσεις, όπως :

* κατάρτιση και ενημέρωση σε θέματα εκπαι­δευτικής αξιολόγησης
* υποδομή σε τράπεζες ερωτήσεων

BD10263_…εκφράζονται συχνά από τους εκπαιδευτι­κούς σοβαρές επιφυλάξεις σε σχέση με τη δυνα­τότητα των διάφορων τύπων ερωτήσεων να θεωρηθούν ως πραγματικές εναλ­λακτικές λύσεις στο πρό­βλημα των παρα­δοσια­κών εξετάσεων. Ξεπερ­νούν, βέβαια, πολλά προ­βλήματα αλλά έχουν και επιπτώσεις στη δι­δα­σκαλία και τη μάθηση